Ole Sverre Haga

Ole Sverre Haga (1941–2024) var en norsk lege med spesialisering innen pediatri. Han arbeidet som barnelege ved Nordfjord sjukehus fra 1977 til 2005. Hans innsats har vært avgjørende for et stabilt føde- og barnelegetilbud i området.

Haga realiserte og vedlikeholdt konseptet for områdepediatri i Nordfjord i mange år. Denne måten å arbeide på har vært en nasjonal modell, ikke bare innenfor pediatrien, men også innenfor andre fagområde, for eksempel psykiatrien. På dette området spilte Ole Sverre Haga en nasjonal rolle.

En nasjonal rolle spilte han også ved å gi ut boka Hverdagspediatri, som trekker frem de vanlige sykdommene og tilstandene hos barn og hvordan disse skal diagnostiseres og behandles.

Haga ble tildelt Kongens fortjenstmedalje i gull i 2006 for sin innsats innen medisinsk arbeid.

 Referanser 

 Eksterne lenker 
 Tidsskrift for Den norske lægeforening
 FM Sogn og Fjordane

Kategori:Norske barneleger
Kategori:Kongens fortjenstmedalje i gull